Maale Gars

De Maale Gars, gebuer als Thomas Roland,rtl.lu: Maale Gars am Interview (28. August 2021) ass e lëtzebuergesche Rapper a Sänger.

 Karriär 

Hie war dräi Joer laang de Sänger vun der Indierock-Band Epicure..RTL LX: Maale Gars (22. Juni 2021)

Am Januar 2020 ass hien am Hip-Hop aktiv ginn. Säin Numm Maale Gars ass Slang fir "trauregen Typ". Seng Frënn hunn hie sou genannt wéi hien eng schlecht Period duerchlieft huet. Méi oder manner als Witz huet hien ugefaangen, ënner deem Numm Musek op Lëtzebuergesch ze produzéieren.100komma7.lu: Album: Maale Gars - Du Wees (30. Abrëll 2021) Dowéinst ware seng Texter ufanks och nach éischter melancholesch, an d'Musek eng Mëschung aus Elektropop an Trap Rap.Luxemburger Wort: De Maale Gars presentéiert säin Album "Du Weess" (net datéiert)

Dat éischt Lidd, datt hie verëffentlecht huet, war Kee vu menge Bridder. Duerno sinn nach eng ganz Rei aner Lidder erauskomm, dorënner Ni verstaan, Schutzengel an Ëmmer fir dech do, fir déi de Jamal Wilson d'Beats gemaach huet.De Maale Gars am Bambusbjörn Podcast, Epidos "5. Mat Lasagne op der Schmier an den Trancezoustand feat. Maale Gars" (29. September 2020)

E gréissere Succès hat en am Summer 2020 mat Alles versicht, enger Kollaboratioun mam Turnup Tun, deen och déi meescht vum Maale Gars sengen anere Lidder mëscht a mastered.

Am Abrëll 2021 ass dem Maale Gars säin éischten Album Du weess mat siwe Lidder erauskomm, an am Juni d'Lidd Cogito ergo mal,eldo.lu: Maale Gars - Cogito Ergo Mal (net datéiert) eng méi roueg Nummer, déi vum Mateus Wojda produzéiert goufeldo.lu: De Maale Gars am Eldo Interview (net datéiert) a fir déi den Isaiah Wilson de Museksvideo gedréint huet.

Am August 2021 ass hien zesumme mam Kollektiv Stayfou um Käercher Schlass opgetrueden, an hie war zesumme mam Nicool Opener fir dem däitsche Rapper Majan säi Concert am Atelier. De Mount drop koum d'Lidd Illegal mam Rapper C.D.S. 13 El Niño eraus, deen hien iwwer den Turnup Tun getraff hat.lessentiel.lu: Un artiste luxembourgeois au parcours sinueux (2. September 2021) De Museksvideo dofir gouf zu Barcelona gedréint.

An den éischten zwee Joer vu senger Aktivitéit goufen dem Maale Gars seng Lidder eleng op Spotify iwwer 322.000 Mol gestreamt.

2022 huet de Maale Gars eng Rei weider Singele produzéiert, vun deene Rilatine 40mg an Du schléifs e Museksclip kruten. En zweeten Album mam Titel Guer Näischt koum den 18. Mäerz 2023 op de Maart.lequotidien.lu: Maale Gars donne de la voix vum Grégory Cimatti (2. Juni 2023) Um Album waren ausser dem neien Extrait Fonken keng nei Lidder drop. All déier aner Lidder ware schonn am Virfeld als Single erauskomm.eldo.lu: Maale Gars - Guer Näischt (21. Mäerz 2023)

 Privatliewen 

De Thomas Roland schafft als Schoulmeeschter.eldo.lu: De Maale Gars presentéiert säin Album "Du Weess"

 Discographie 
 Albumen 
 2021: Du weess
 2023: Guer näischt

 Lidder (Auswiel) 
 2020: Kee vu menge Bridder
 2020: Ni verstan
 2020: Ëmmer fir dech do
 2020: Alles versicht (mam Turnup Tun)
 2020: Schutzengel
 2021: Moonrocks (mam Turnup Tun a Big T)
 2021: Cogito ergo mal
 2021: Lausbouf
 2022: Zevill gespillt
 2022: Looss mech net hänken
 2022: Rilatine 40mg
 2022: Du schléifs
 2022: Alles nei
 2022: 6 Joer
 2023: Berlin
 2023: Fonken

 Als Gaaschtkënschtler 
 2021: Accompagné (mam Spvce Jesvs & Peitrvs vum Plvto)
 2021: Illegal (mam C.D.S 13 El Niño)

 Um Spaweck 
 Discographie op Rate Your Music
 Facebooksäit
 Videographie op YouTube

Kategorie:Lëtzebuergesch Rapper
Kategorie:Lëtzebuergesch Sänger
Kategorie:Lëtzebuergesch Schoulmeeschteren